वरिष्ठ नागरिकों की रोडवेज बसों में 65 की जगह 60 वर्ष हो आयु
वरिष्ठनागरिकोंने बैठक में भाजपा नेताओं के माध्यम से सरकार के पास समस्याओं को हल करने की गुहार लगाई है ताकि उन्हें किसी प्रकार की परेशानी आए। मासिक बैठक में मुख्यातिथि भाजपा नेता राव सुरेंद्र सिंह पहुंचे। उनके सामने वरिष्ठ नागरिकों ने एक के बाद एक समस्याओं को विस्तार से बताया और उन्हें हल करने की गुहार लगाई।
प्रधान नरेंद्र निझावन ने कहा कि वरिष्ठ नागरिकों को सरकार विभागों में काफी परेशानियां हो रही हैं। अस्पताल, समाज कल्याण विभाग अन्य कार्यालयों में उनके लिए कोई व्यवस्था नहीं है। सुविधा होने पर उन्हें समस्याओं से दो चार होना पड़ता है। उन्होंने गुहार लगाते हुए कहा कि रोडवेज की बसों में वरिष्ठ नागरिकों की आयु 65 वर्ष की जगह 60 वर्ष की जानी चाहिए। सरकार द्वारा 60 वर्ष को वरिष्ठ नागरिक माना गया है, लेकिन बसों में उनकी आयु को 65 वर्ष के अनुसार सुविधा दी जा रही है। कार्यक्रम में महेश दुआ, वीके चावला, रुलदू राम, रमेश, ओम प्रकाश, हवा सिंह, हरीश पुरी, नरेंद्र खुराना, बलवंत राज, चतुर्भुज शर्मा, कश्मीरी लाल, गुलशन चुघ, मनोहर आहूजा, प्रेम वालिया, कैलाश शर्मा, गुरमेल वालिया, टोपन दास, रमेश अरोड़ा, गोबिंद दुआ, सतीश चावला, सोहन लाल ढींगड़ा, राजपाल गुलाटी, नफे सिंह, बाबू राम शर्मा, श्याम लाल वर्मा, राजेंद्र वर्मा, कृष्ण लाल कथूरिया, राजकुमार सुखीजा, चंद्रप्रकाश, कृष्ण कौल ने सहयोग दिया।
भाजपा नेता राव सुरेंद्र ने कहा कि वरिष्ठ नागरिकों की जो समस्याएं बताई गई हैं। उनको सरकार की नॉलेज में डाला जाएगा। जिस विभाग के कर्मचारी वरिष्ठ नागरिकों को सम्मान नहीं देते उनके अधिकारियों से बातचीत की जाएगी। कार्यक्रम में जरूरतमंद बच्चों को सर्दी से बचने के लिए गर्म पकड़े बांटे। जिन नागरिकों का इस महीने जन्मदिन था उन्हें बधाई दी गई।
वरिष्ठ नागरिकों ने की बैठक, सरकार के पास भेजी समस्याएं
hin_Deva hin_Deva hin_Deva hin_Deva hin_Deva